גרטשן רובין

**גרטשן קראפט רובין** (באנגלית: **Gretchen Craft Rubin**; נולדה ב-14 בדצמבר 1965) היא סופרת, בלוגרית ומרצה אמריקאית.

## ראשית חייה
גרטשן רובין, נולדה כגרטשן אן קראפט, גדלה בקנזס סיטי, מיזורי. אביה היה עורך דין במשרד "קראפט, פרידקין וריינה". היא למדה בבית הספר פמברוק היל. היא סיימה תואר ראשון במשפטים מאוניברסיטת ייל, הייתה עורכת ראשית של *כתב העת ייל למשפטים* וזכתה בפרס אדגר מ. קולן. היא הייתה מתמחה אצל השופט פייר נ. לבאל מבית המשפט הפדרלי השני לערעורים של ארצות הברית, ולאחר מכן בבית המשפט העליון של ארצות הברית אצל השופטת סנדרה דיי אוקונור בין השנים 1995–1996. לאחר התמחותה שימשה כיועצת הראשית של יו"ר ועדת התקשורת הפדרלית ריד הונדט. בנוסף הייתה מרצה בבית הספר למשפטים ייל ובבית הספר לניהול ייל.

## קריירה
רובין היא סופרת הכותבת על נושאי הרגלים, אושר, פסיכולוגיה חיובית וטבע האדם. היא כתבה את הספרים "פרויקט האושר", "האושר מתחיל בבית" ו- "Better Than Before". ספריה של רובין היו ברשימת רבי המכר *של הניו יורק טיימס,* נמכרו ביותר משני מיליון עותקים מודפסים ומקוונים ברחבי העולם ותורגמו ליותר משלושים שפות. בבלוג היומי שלה, GretchenRubin.com, היא מדווחת על הרפתקאותיה בחיפוש אחר האושר. בפודקאסט השבועי שלה, Happier with Gretchen Rubin, היא דנה בהרגלים טובים ובאושר עם אחותה אליזבת קראפט תסריטאית טלוויזיה מלוס אנג'לס.

היא מחברת *"פרויקט האושר: או למה ביליתי שנה בניסיון לשיר בבוקר, לנקות את הארונות שלי, לריב נכון, לקרוא את אריסטו ובכלל ליהנות יותר*. ב־4 בספטמבר 2012 פרסמה רובין את ספר ההמשך *"האושר מתחיל בבית: לנשק יותר, לקפוץ יותר, לנטוש פרויקט, לקרוא את סמואל ג'ונסון וניסויים אחרים שלי בחיי היומיום*. ספרה השלישי בנושא, *Power Money Fame Sex: A Guide's Guide*, הוא פרודיה על ספרי עזרה עצמית על ידי ניתוח וחשיפה של הטכניקות המשמשות לניצול מי שחותר לשאיפות נפוצות אלה.

יחד עם ספרה *The Four Tendencies: The Indispensable Personality Profiles That Reveal How to Make Your Life Better (and Other People's Lives Better, Too)* היא חיברה שאלון לזיהוי נטייה אישית להגיב לציפיות (ציפיות עצמיות וציפיות חברתיות): שאלון ארבע הנטיות.

שתי הביוגרפיות שכתבה, *Forty Ways to Look at Winston Churchill* ו-*Forty Ways to Look at JFK* משתמשות במבנה "ארבעים הדרכים" כדי לחקור את המורכבות של שני אישים אלו ולהדגים את גבולות הכתיבה הביוגרפית.

באפריל 2023 היא פרסמה ספר חדש, Life in Five Senses: How Exploring the Senses Got Me Out of My Head and Into the World, על חקירתה את ההשפעות של חמשת החושים על שְׁלוֹמוּת (well-being). בהקשר לספרה זה היא חיברה שאלון לזיהוי החוש המוזנח ביותר.

## חיים אישיים
רובין מתגוררת באפר איסט סייד במנהטן עם בעלה ג'יימס ("ג'יימי") רובין (בנו של רוברט רובין), עמית בכיר במכון ברוקינגס, ושתי בנותיה.

## כתבים
### ספרים
* פרויקט האושר. כתר. פורסם באנגלית ב-2009 ותורגם לעברית ב-2010. ISBN 978-0-06-158325-4
* האושר מתחיל בבית. כתר. פורסם באנגלית ב-2012 ותורגם לעברית ב-2013. ISBN 978-0307886781

* *Forty Ways to Look at Winston Churchill: A Brief Account of a Long Life*. New York: Ballantine Books, 2003. 
* *Forty Ways to Look at JFK*. New York: Ballantine Books, 2005. ISBN 978-0345450494
* *Power Money Fame Sex: A User's Guide*. Atria, 2005. ISBN 978-0671041298
* *Profane Waste*. Gregory R. Miller & Company, 2006. ISBN 978-0974364834
* *Better Than Before: What I Learned About Making and Breaking Habits--to Sleep More, Quit Sugar, Procrastinate Less, and Generally Build a Happier Life*. New York, NY: Crown, 2015. ISBN 978-0385348614
* *The Four Tendencies: The Indispensable Personality Profiles That Reveal How to Make Your Life Better (and Other People's Lives Better, Too).* New York, NY: Crown, 2017. ISBN 1524760919
* *Outer Order, Inner Calm.* New York, NY: Harmony, 2019. ISBN 9781984822802
* *Life in Five Senses: How Exploring the Senses Got Me Out of My Head and Into the World* New York, NY: Crown, 2023.  


### מאמרים

* 


## קישורים חיצוניים

* 

* דפנה לוי, היא ראתה בתים מאושרים - ראיון עם גרטשן רובין, ״לאשה״, אוגוסט 2013 (הראיון התפרסם בבלוג ״המדור לאיבוד קרובים״)

## הערות שוליים

קטגוריה:אמריקאים ילידי מיזורי
קטגוריה:קנזס סיטי (מיזורי): אישים
קטגוריה:מחברות ספרי עיון אמריקאיות
קטגוריה:בוגרות בית הספר למשפטים באוניברסיטת ייל
קטגוריה:בוגרי בית הספר למשפטים באוניברסיטת ייל
קטגוריה:בלוגריות אמריקאיות
קטגוריה:מחברי ספרי עיון אמריקאים
קטגוריה:אמריקאיות שנולדו ב-1965
קטגוריה:אמריקאים שנולדו ב-1965